Návrh
Uznesenie vlády Slovenskej republiky
č. ...
z ...

k materiálu návrh na zrušenie niektorých úloh z uznesení vlády SR uložených 1. podpredsedovi vlády a ministrovi dopravy, výstavby a regionálneho rozvoja SR 

Číslo materiálu:		
Predkladateľ:	1. podpredseda vlády a minister dopravy, výstavby a regionálneho rozvoja Slovenskej republiky 
 	
Vláda
A. 	zrušuje 
 
A. 1. 	úlohu č. 1 v mesiaci december z Plánu práce vlády SR na rok 2011 – Koncepcia rozvoja vnútrozemskej plavby v SR do roku 2020.  

 
A. 2. 	úlohu č. 2 v mesiaci december z Plánu práce vlády SR na rok 2011 – Koncepcia rekreačnej a športovej plavby na Dunaji.  

 
A. 3. 	úlohu v bode C.4. uznesenia vlády SR č. 188 zo dňa 16. 03. 2011 vypracovať legislatívny zámer návrhu zákona, ktorý umožní prechod vlastníctva pozemkov, na ktorých sú postavené stavby železníc, do majetku štátu v správe Železníc SR. 

Vykonajú: 	1. podpredseda vlády a minister dopravy, výstavby a regionálneho rozvoja Slovenskej republiky